રસાલા ગાર્ડનમાં ભૂલકાંઓ સાથે હરણ, વાંદરાં, સસલાં વગેરે શાકાહારી વન્ય જીવોનો આનંદ માણવા આવતા પરિવારો માટે બેસવા માટે ભાંગેલા-તૂટેલા, ગંદા ગોબરા બાંકડા છે, સસલાં જેવા રમતિયાળ પ્રાણીના હવાડા ચિતરી ઉપજાવે તેવા બન્યાં છે, નાનકડા બાથટબમાં પાણીનું ટીપુંય નથી. તેના પરના પુલના પાટિયાં જ ગાયબ હોઈ બાળકો માટે જોખમરૂપ બન્યો છે અને ખાસ તો વોટર કૂલરના ખુલ્લા તેમજ જમીન પર પડેલા વાયર રમતા રમતા ત્યાં આવી ચઢનાર કોઈ પણ બાળકનું જીવન છીનવી લે તેવા ઘાતક છે. રસાલા ગાર્ડનના દરવાજા પણ બપોરે બારના ટકોરે બંધ કરી દેવાય છે. જેના કારણે ઉનાળુ વેકેશનમાં પ્રાણીઓ સાથે મોજ માણવા આવતા ભૂલકાંઓને નિરાશ થવું પડે છે.